4.3.2.4.

Prinċipji li japplikaw għall-Attivitajiet Mhux Prinċipali 4.3.2.4.1. Limitazzjoni fuq Produzzjoni Ġdida 4.3.2.4.1.1. Terminazzjoni ta’ kull Produzzjoni Ġdida bl-eċċezzjoni ta’: 4.3.2.4.1.2. Ammonti kuntrattwalment impenjati iżda li għadhom ma tħallsux jiġu limitati għall-minimu strett. 4.3.2.4.1.3. L-ebda finanzjament addizzjonali lil klijenti eżistenti li mhuwiex kuntrattwalment impenjat ħlief meta jkun strettament meħtieġ sabiex jiġi preservat il-valur tas-self kollaterali, jew inkella relatat mal-minimizzazzjoni ta’ telf kapitali u/jew sabiex jissaħħaħ il-valur ta’ rkupru mistenni ta’ self. 4.3.2.4.1.4. Ġestjoni ta’ assi eżistenti: L-assi eżistenti jiġu ġestiti b’mod li jiġi massimizzat il-Valur Preżenti Nett tal-assi. Speċifikament, jekk klijent ma jkunx jista’ jirrispetta t-termini tas-self tiegħu, is-self jiġi ristrutturat biss (differiment jew rinunzja parzjali tal-ħlas lura, konverżjoni ta’ (parti mill-) klejm f’kapital, eċċ.) jekk dan ir-ristrutturar ikun iwassal għal titjib tal-valur preżenti tas-self. Dan il-prinċipju japplika wkoll għal self ipotekarju. 4.3.2.4.2. Xoljiment attiv tal-Assi mhux prinċipali 4.3.2.4.2.1. L-Assi Mhux Prinċipali jiġu ġestiti bil-għan li jiġu divestiti, likwidati jew xolti, b’mod ordnat iżda b’mod li l-ispejjeż jiġu minimizzati. Kull ass li jifdal fl-aħħar tal-Perjodu ta’ Ristrutturar jiġi xolt b’mod ordnat ladarba l-assi jimmaturaw. Ma tittieħed l-ebda Attività Mhux Prinċipali ġdida, sakemm din ma tissemmiex b’mod espliċitu fl-Impenji. Għal dan il-għan, jistgħu jittieħdu l-azzjonijiet li ġejjin: 4.3.2.4.2.2. Bħala regola ġenerali, l-Assi Mhux Prinċipali jinbiegħu mill-aktar fis possibbli. Is-CGD jimpenja ruħu li jbigħ dawn l-assi kull meta l-bejgħ ma jwassalx biex jiġi reġistrat telf, ħlief jekk il-prezz tal-bejgħ ikun irraġonevoli fid-dawl ta’ valutazzjoni mhux kontroversjali. 4.3.2.4.3. Bejgħ ta’ parteċipazzjoni azzjonarja mhux strateġika: 4.3.2.4.3.1. Is-CGD jimpenja ruħu li jiddivesti l-parteċipazzjoni azzjonarja mhux strateġika li ġejja sa […]: Kumpanija Sehem (%) (*) Valur tal-Bejgħ (EURm) (**) Data tal-Bejgħ […]. […] % [200-250] (…) (…) […] % [10-20] (…) 4.3.2.4.3.2. Il-valur totali tal-parteċipazzjoni azzjonarja mhux strateġika kien jammonta għal EUR 841 miljun fil-bidu tal-isforz ta’ diżingranaġġ. Mill-31 ta’ Diċembru 2012, l-ishma mhux strateġiċi kienu jammontaw għal EUR [200-250] miljun. 4.3.2.4.3.3. Is-CGD jiddivesti kompletament il-parteċipazzjoni azzjonarja elenkata hawn fuq sal-[…]. Jekk is-CGD ma jkunx iddivesta kompletament il-parteċipazzjoni azzjonarja deskritta sa […], f’[…], is-CGD jaħtar Fiduċjarju taċ-Ċessjoni u jagħti mandat esklussiv li l-ishma mhux strateġiċi li jifdal […] jinbiegħu sa mhux aktar tard minn […]. 4.3.2.4.3.4. Sakemm tinbiegħ kull parteċipazzjoni azzjonarja mhux strateġika msemmija hawn fuq, is-CGD ma jżidx l-iskopertura finanzjarja tiegħu (pereż. self u garanziji) għal kumpanija bħal din f’kull każ, ħlief fejn huwa (a) skont il-kors normali tan-negozju bil-kundizzjonijiet prevalenti tas-suq; jew (b) strettament meħtieġa biex jiġi preservat il-valur tal-imgħax azzjonarji rilevanti; jew (c) din hija relatata b’mod ieħor mal-imminimizzar tat-telf kapitali u/jew mat-titjib tal-valur ta’ rkupru mistenni ta’ skoperturi jew imgħax bħal dawn. Is-CGD jagħmel ħiltu kollha biex inaqqas l-iskopertura finanzjarja tiegħu għal dawn il-kumpaniji.